title: 2005/937/EK: A Tanács határozata ( 2005. december 8. ) az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás  2005. január 18 -tól  2011. január 17 -ig terjedő időtartamra történő megállapításáról szóló jegyzőkönyv ideiglenes alkalmazásáról szóló, levélváltás formájában létrejött megállapodás megkötéséről

text:
               30.12.2005

               HU

               Az Európai Unió Hivatalos Lapja

               L 348/1

         A TANÁCS HATÁROZATA
   (2005. december 8.)
   az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyv ideiglenes alkalmazásáról szóló, levélváltás formájában létrejött megállapodás megkötéséről
   (2005/937/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére, a 300. cikk (2) bekezdésével összefüggésben,
   tekintettel a Bizottság javaslatára,
   mivel:

               (1)

               A hatályban lévő jegyzőkönyv alkalmazási idejének végén a Közösség és a Seychelle-szigetek tárgyalásokat folytatott az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodáshoz (1) csatolt jegyzőkönyv módosításainak, illetve kiegészítéseinek meghatározásáról.

               (2)

               E tárgyalások eredményeképpen a felek 2004. szeptember 23-án egy új jegyzőkönyvet parafáltak.

               (3)

               E jegyzőkönyvvel összhangban, a közösségi halászok a 2005. január 18-tól2011. január 17-ig terjedő időszakban halászati lehetőségekhez jutnak a Seychelle Köztársaság felségterületéhez, illetve joghatósága alá tartozó vizeken.

               (4)

               A közösségi halászhajók halászati tevékenységének folytatása érdekében alapvető érdek fűződik e jegyzőkönyv mielőbbi jóváhagyásához; e célból a szerződő felek parafáltak egy levélváltás formájában létrejött megállapodást, amely előírja a parafált jegyzőkönyv 2005. január 18-tól való ideiglenes alkalmazását. A levélváltás formájában létrejött megállapodást alá kell írni, a Tanács általi végleges megkötésére is figyelemmel.

               (5)

               A halászati megállapodás keretében a halászati lehetőségek tagállamok közötti felosztásának módszerét a halászati lehetőségek hagyományos felosztása alapján kell meghatározni,

         A KÖVETKEZŐKÉPPEN HATÁROZOTT:
   1. cikk
   Az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyv ideiglenes alkalmazásáról szóló, levélváltás formájában létrejött megállapodás a Közösség nevében jóváhagyásra kerül.
   A levélváltás formájában létrejött megállapodás és a jegyzőkönyv szövegét csatolták e határozathoz.
   2. cikk
   A jegyzőkönyvben megállapított halászati lehetőségek a következőképpen kerülnek felosztásra a tagállamok között:

                           —

                           kerítőhálós tonhalhalászó hajók:

               Spanyolország:
               Franciaország:
               Olaszország:

               22 hajó,
               17 hajó,
               1 hajó,

                           —

                           felszíni horogsoros hajók:

               Spanyolország:
               Franciaország:
               Portugália:

               2 hajó,
               5 hajó,
               5 hajó.

         Amennyiben a felsorolt tagállamok által benyújtott engedélykérelmek nem merítik ki a jegyzőkönyvben meghatározott halászati lehetőségeket, a Bizottság más tagállamok által benyújtott engedélykérelmeket is figyelembe vehet.
   3. cikk
   A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személyeket.

      Kelt Brüsszelben, 2005. december 8-án.

            a Tanács részéről

            az elnök

         J. HUTTON

      (1)  HL L 119., 1987.5.7., 26. o.
   MELLÉKLET
   A SEYCHELLE-SZIGETEKI VIZEKEN A KÖZÖSSÉGI HAJÓK ÁLTAL FOLYTATOTT HALÁSZATI TEVÉKENYSÉG FELTÉTELEI
   I. FEJEZET
   ENGEDÉLYEK KÉRELME ÉS AZOK KIADÁSA
   I. SZAKASZ

      Az engedélyek kiadása

               1.

               Az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyv értelmében a Seychelle-szigeteki vizekben való halászatra csak jogosult közösségi hajók kaphatnak engedélyt.

               2.

               Ahhoz, hogy egy közösségi hajó jogosult legyen, a hajó tulajdonosa, a kapitány és maga a hajó sem lehet eltiltva a Seychelle-szigeteknél folytatott halászattól. Helyzetük rendezett a Seychelle-szigeteki hatóságokkal abban az értelemben, hogy minden korábbi, a Közösséggel kötött megállapodás keretében a Seychelle-szigetek partjainál folytatott halászati tevékenységükből eredő kötelezettségnek eleget tettek.

               3.

               Minden halászati engedélyt kérő közösségi hajót egy Seychelle-szigeteken lakóhellyel rendelkező ügynök képvisel. Az ügynök nevét és címét fel kell tüntetni az engedélykérelemben.

               4.

               A Közösség illetékes hatóságai legalább 20 nappal az engedély kérelmezett érvényességi időpontja előtt a seychelle-szigeteki halászati hatóság elé terjesztik minden olyan hajó kérelmét, amely a megállapodás keretében halászni óhajt. Azon hajótulajdonosok, akik az érvényességi idő előtt nem nyújtottak be engedélykérelmet, az érvényességi idő alatt, legkésőbb 20 nappal a halászati tevékenységek megkezdése előtt is benyújthatják a kérelmet. Ilyen esetekben a hajótulajdonosok az egész évre megfizetik a teljes díjakat.

               5.

               A kérelmeket a Seychelle-szigeteki illetékes hatóságokhoz az 1. függelékben szereplő mintának megfelelő nyomtatványon kell benyújtani.

               6.

               Minden engedélykérelemhez a következő iratokat kell csatolni:

                           —

                           az érvényességi időszakra esedékes díj befizetéséről szóló igazolást,

                           —

                           minden olyan egyéb iratot vagy igazolást, amelyet e jegyzőkönyv értelmében a hajó típusa szerint alkalmazandó egyedi rendelkezések alapján megkövetelnek.

               7.

               A díj befizetését a Seychelle-szigeteki hatóságok által megjelölt számlára kell teljesíteni.

               8.

               A díjak a kikötői illeték és a szolgáltatás költségei kivételével magukban foglalnak minden nemzeti és helyi adót.

               9.

               Az engedélyeket valamennyi hajóra vonatkozóan a Seychelle-szigeteki illetékes hatóságok adják ki a hajótulajdonosok vagy azok ügynökei részére a fenti 6. pontban említett iratok átvételét követő 15 napon belül.
               Erről másolatot kell küldeni a Seychelle-szigetekért felelős európai bizottsági küldöttségnek.

               10.

               Az engedélyt egy meghatározott hajó nevére állítják ki, és az nem ruházható át.

               11.

               Azonban az Európai Közösség kérésére és igazolt vis maior esetén a hajó engedélye az érvényességi idő hátralévő részére újabb díj fizetése nélkül pótolható egy másik, a pótolandó hajóéval hasonló tulajdonságokkal rendelkező hajó részére kiállított új engedéllyel. Amennyiben azonban a cserehajó bruttó űrtartalma meghaladja a pótolandó hajó űrtartalmát, a különbséget időarányosan meg kell fizetni.

               12.

               A pótolt hajó tulajdonosának vagy ügynökének az Európai Bizottság Seychelle-szigetekért felelős képviseletén keresztül vissza kell adnia az érvénytelenített engedélyt a Seychelle-szigeteki illetékes hatóságoknak.

               13.

               Az új engedély azon a napon lép hatályba, amikor a hajótulajdonos az érvénytelenített engedélyt visszaszolgáltatja a Seychelle-szigeteki hatóságoknak. Az engedély átadásáról tájékoztatni kell az Európai Bizottság Seychelle-szigetekért felelős képviseletét.

               14.

               Az engedélyt a fedélzeten kell tartani az e melléklet IX. fejezetének 2. pontjában előírtak sérelme nélkül.

         2. SZAKASZ

      Az engedély feltételei – díjak és előlegek

               1.

               Az engedélyek egy évig érvényesek és megújíthatók.

               2.

               A díj a Seychelle-szigeteki partoknál kifogott tonnánként 25 euro.

               3.

               Az engedélyeket a következő átalányösszegek illetékes nemzeti hatóságoknál történő befizetését követően állítják ki:

                           —

                           kerítőhálós tonhalhalászó hajók esetében évente 15 000 euro, amely egyenértékű a Seychelle-szigeteknél évente kifogott 600 tonna tonhalért és tonhalszerű fajért járó díjjal,

                           —

                           a 150 BRT-t meghaladó felszíni horogsoros hajók esetében évente 3 000 euro, amely egyenértékű a Seychelle-szigeteknél évente kifogott 120 tonna tonhalért és tonhalszerű fajért járó díjjal,

                           —

                           a 150 bruttó regisztertonnás vagy azt meghaladó űrtartalmú felszíni horogsoros hajók esetében évente 2 250 euro, amely egyenértékű a Seychelle-szigeteknél évente kifogott 90 tonna tonhalért és tonhalszerű fajért járó díjjal.

               4.

               A Seychelle-szigetek halászati hatósága (SFA) a közösségi hajók fogási nyilatkozatai és az SFA birtokában lévő egyéb információk alapján összeállítja az előző naptári évre szóló díjkimutatást.

               5.

               A kimutatást a tárgyév március 31. előtt megküldik a Bizottságnak. A Bizottság azt április 15. előtt egyidejűleg továbbítja a hajótulajdonosoknak és az érintett tagállamok nemzeti hatóságainak.

               6.

               Ha a hajótulajdonosok nem értenek egyet az SFA által benyújtott kimutatással, konzultálhatnak a fogási statisztikák ellenőrzésében illetékes tudományos intézetekkel, pl. az IRD-vel (Institut de Recherche pour le Développement), az IEO-val (Instituto Español de Oceanografía) vagy az Ipimarral (Instituto Portuguęs de Investigaçăo das Pescas e do Mar), és ezután egyeztetnek a Seychelle-szigetek hatóságaival, hogy az adott év május 31. előtt megállapítsák a végleges kimutatást. A tulajdonosok által a fenti időpontig tett észrevételek hiányában az SFA által benyújtott kimutatás véglegesnek tekintendő.

               7.

               A tagállamok értesítik a Bizottságot a saját flottájukra vonatkozó végleges kimutatásról.

               8.

               A hajótulajdonosok az előlegen felüli pótbefizetést legkésőbb ugyanazon év június 30-ig teljesítik a Seychelle-szigetek illetékes hatóságai részére a Seychelle-szigeteki hatóságok által a jegyzőkönyv 2. cikke (6) bekezdésével összhangban meghatározott bankszámlára.

               9.

               Abban az esetben, ha a végleges kimutatás a 3. pontban említett előlegnél kisebb összeget állapított meg, a hajótulajdonosok nem kaphatják vissza a különbözetet.

         II. FEJEZET
   HALÁSZATI ÖVEZETEK
   A Seychelle-szigeteken folyó kisüzemi halászatra gyakorolt kedvezőtlen hatás elkerülése érdekében a közösségi hajók által folytatott halászati tevékenység nem engedélyezett a Seychelle-szigetek jogszabályaiban meghatározott övezetekben, illetve a Seychelle-szigetek hatóságai által elhelyezett, halak csoportosulásának mesterséges előidézésére kialakított búvóhelyek körül három mérföldön belül, amelyek földrajzi helyzetét közölték a hajótulajdonosok képviselőivel és ügynökeivel.
   III. FEJEZET
   A FOGÁSI NYILATKOZATOK RENDSZERE

               1.

               E melléklet alkalmazásában valamely közösségi hajó által végzett halászat időtartama a következők szerint kerül megállapításra:

                           —

                           vagy a Seychelle-szigeteki vizekre való belépés és az onnan való kilépés közötti időszak,

                           —

                           vagy a Seychelle-szigeteki vizekre való belépés és az átrakodás közötti időszak,

                           —

                           vagy a Seychelle-szigeteki vizekre való belépés és a Seychelle-szigetek partján történő kirakodás közötti időszak.

               2.

               Minden olyan hajó, amelynek e megállapodás keretében engedélyezték a Seychelle-szigetek vizein való halászatot, az alábbi szabályok szerint köteles a fogásait közölni a Seychelle-szigetek illetékes hatóságával:

                           2.1.

                           A Seychelle-szigetek vizein halászati engedéllyel rendelkező közösségi hajók minden, a Seychelle-szigetek vizein végzett útra vonatkozóan kitöltik a 2. és 3. függelékben található halászati formanyomtatványokat. A halászati formanyomtatványokat akkor is ki kell tölteni, ha nem volt fogás.

                           2.2.

                           Ami a 2.1. és 2.3. pontban említett halászati formanyomtatványok benyújtását illeti, a közösségi hajók az alábbiak szerint járnak el:

                                       —

                                       abban az esetben, ha Port Victoria kikötőjébe futnak be, a kitöltött formanyomtatványokat a megérkezéstől számított öt napon belül, de mindenképpen a kikötő elhagyása előtt – attól függően, melyik esemény következik be előbb – benyújtják a Seychelle-szigeteki hatóságoknak,

                                       —

                                       minden egyéb esetben a kitöltött formanyomtatványokat bármelyik, Port Victorián kívüli kikötőbe történő megérkezésüktől számított 14 napon belül elküldik a Seychelle-szigetek hatóságainak.

                                 A fenti halászati formanyomtatványok másolatait az I. fejezet 2. szakaszának 6. pontjában említett tudományos intézeteknek is elküldik.

                           2.3.

                           Azokra az időszakokra vonatkozóan, amikor a hajó nem a Seychelle-szigeteki vizeken tartózkodik, a hajónaplóba a „Seychelle-szigeteki vizeken kívül” bejegyzést kell beírni.

                           2.4.

                           A nyomtatványokat olvashatóan kell kitölteni, és a hajó kapitányának vagy képviselőjének alá kell írnia azokat.

               3.

               E fejezet rendelkezéseinek be nem tartása esetére a Seychelle-szigetek kormánya fenntartja magának annak jogát, hogy az alakiságok teljesítéséig felfüggessze az adott hajó engedélyét, illetve hogy a Seychelle-szigeteken hatályos jogszabályokban előírt büntetést alkalmazza. Erről tájékoztatni kell a lobogó szerinti tagállamot és Európai Bizottságot.

         IV. FEJEZET
   TENGERÉSZEK FELVÉTELE

               1.

               A Seychelle-szigeteki vizeken tett hajóút során valamennyi kerítőhálós tonhalhalászó hajó a hajótulajdonos belegyezésével legalább kettő, a hajó ügynöke által kijelölt tengerészt vesz fel a Seychelle-szigetek illetékes hatóságai által átadott jegyzéken szereplő tengerészek közül.

               2.

               A hajótulajdonosok törekszenek további Seychelle-szigeteki tengerészek felvételére.

               3.

               A hajótulajdonos vagy képviselője közli a Seychelle-szigeteki illetékes hatósággal azon tengerészek nevét és egyéb adatait, akiket felvett az adott hajó fedélzetére, annak megjelölésével, hogy a legénységben milyen szerepet töltenek be.

               4.

               A Nemzetközi Munkaügyi Szervezetnek (ILO) a munkára vonatkozó alapelvekről és alapvető jogokról szóló nyilatkozatát teljes egészében alkalmazni kell az EU-hajókra felvett tengerészekre. Ez különösen az egyesülési szabadságra, a munkavállalók kollektív tárgyalásokhoz való jogának hathatós elismerésére, valamint a foglalkoztatás és a szakma terén történő megkülönböztetés felszámolására vonatkozik.

               5.

               A helyi tengerészek munkaszerződését – amelynek egy-egy példányát az aláírók megkapják – a Seychelle-szigeteki illetékes hatóságokkal konzultálva a hajótulajdonosok ügynöke(i) és a tengerészek és/vagy szakszervezeteik vagy képviselőik között kell megkötni. E szerződések biztosítják a tengerészek számára a rájuk vonatkozó társadalombiztosítási járulékot, amely magában foglalja a halál, betegség és baleset esetére szóló biztosítást, valamint a rájuk vonatkozó nyugdíjjárulékokat.

               6.

               A helyi tengerészek fizetését a hajótulajdonosok fedezik. A fizetés összegét a hajótulajdonosok vagy ügynökeik és az illetékes Seychelle-szigeteki hatóságok közötti közös megállapodással kell megállapítani az engedélyek kiadása előtt. Ugyanakkor a helyi tengerészek javadalmazási feltételei nem lehetnek kedvezőtlenebbek a hasonló feladatokat ellátó Seychelle-szigeteki legénységekre alkalmazandó feltételeknél, és semmi esetre sem lehetnek kedvezőtlenebbek az ILO szabályainál.

               7.

               A foglalkoztatásról szóló törvény végrehajtása és alkalmazása céljából a hajótulajdonos ügynöke a hajótulajdonos helyi képviselőjének minősül. Az ügynök és a tengerészek között megkötött szerződés a hazatelepülés feltételeit és a tengerészekre vonatkozó nyugdíjjárulékot is magában foglalja.

               8.

               Valamennyi közösségi hajón alkalmazott tengerésznek meg kell jelennie a kijelölt hajó kapitányánál a felvételére javasolt időpontot megelőző napon. Ha a tengerész nem jelenik meg a felvételére előírt napon és időpontban, a hajótulajdonos automatikusan mentesül a tengerész felvételének kötelezettsége alól.

               9.

               Amennyiben egy hajó a 8. pontban foglaltaktól eltérő okokból nem vesz fel a fedélzetére Seychelle-szigeteki tengerészt, a hajótulajdonos átalányösszeget fizet, amely a Seychelle-szigeteki vizeken halászattal eltöltött napok számának a 20 dollárban meghatározott napidíjjal történő megszorzásával kapott összeggel egyenlő. Az átalányösszeget legkésőbb az I. fejezet 2. szakaszának 8. pontjában előírt időpontig kell kifizetni a Seychelle-szigeteki hatóságok részére.

               10.

               Ezt az összeget a Seychelle-szigeteki tengerészek/halászok képzésére fordítják, és azt a Seychelle-szigeteki hatóságok által megjelölt számlára kell befizetni.

         V. FEJEZET
   MŰSZAKI INTÉZKEDÉSEK
   A közösségi halászhajók betartják az Indiai-óceáni Tonhalbizottság által elfogadott intézkedéseket és ajánlásokat, valamint a halászeszközökre, azok műszaki jellemzőire vonatkozó nemzeti intézkedéseket, illetve minden egyéb, a halászati tevékenységükre alkalmazandó műszaki intézkedést.
   VI. FEJEZET
   MEGFIGYELŐK

               1.

               A megállapodás keretében a Seychelle-szigeteki vizeken folytatott halászatra feljogosított hajók a Seychelle-szigeteki hatóságok által kijelölt megfigyelőket vesznek fel a fedélzetre az alábbiakban meghatározott feltételek szerint.

                           1.1.

                           A Seychelle-szigetek hatóságainak kérésére a közösségi halászhajók az említett hatóságok által kijelölt egy vagy – amennyiben a Seychelle-szigetek hatóságai helyénvalónak és szükségesnek ítélik – két megfigyelőt vesznek fel a hajóra.

                           1.2.

                           A Seychelle-szigeteki illetékes hatóság elkészíti azon hajók jegyzékét, amelyeknek megfigyelőt kell felvenniük, illetve a kijelölt megfigyelők listáját. Ezeket a jegyzékeket naprakészen kell tartani. Azokat elkészítésükkor azonnal, naprakésszé tételüket követően pedig három hónapon belül továbbítani kell az Európai Bizottságnak.

                           1.3.

                           A Seychelle-szigeteki illetékes hatóság legkésőbb 15 nappal a megfigyelő felvételének tervezett időpontja előtt közli a hajótulajdonossal vagy annak ügynökével a hajó fedélzetére történő felvételre kijelölt megfigyelő nevét.

               2.

               A megfigyelők fedélzeten eltöltött idejét a Seychelle-szigeteki hatóság határozza meg, ez azonban általában nem haladhatja meg a feladataik ellátásához szükséges időt. Az illetékes hatóság erről tájékoztatja a hajótulajdonosokat vagy ügynökeiket, amikor értesíti őket az érintett hajóra való felvételre kijelölt megfigyelő(k) nevéről.

               3.

               A megfigyelők felvételének feltételeit a hajótulajdonosok vagy azok ügynökei és a Seychelle-szigeteki hatóságok közötti közös megállapodással határozzák meg.

               4.

               A kijelölt hajók jegyzékéről szóló értesítés elküldését követően a megfigyelőket a hajótulajdonos által kiválasztott módon veszik fel a fedélzetre.

               5.

               Az érintett hajótulajdonosok két héten belül, tíznapos felmondási idővel közlik, hogy a megfigyelőket mikor és melyik Seychelle-szigeteki kikötőben kívánják felvenni.

               6.

               Abban az esetben, ha a megfigyelőket külföldön veszik fel, az utazási költségeiket a hajó tulajdonosa viseli. Ha egy olyan hajó, amelynek a fedélzetén Seychelle-szigeteki megfigyelő tartózkodik, elhagyja a Seychelle-szigeteki vizeket, a hajótulajdonos költségére minden intézkedést meg kell tenni annak biztosítására, hogy a megfigyelőt a lehető leghamarabb hazaszállítsák.

               7.

               Ha a megfigyelő nincs a megbeszélt helyen és időben, és az azt követő tizenkét órán belül sem jelenik meg, a hajótulajdonos automatikusan mentesül azon kötelezettség alól, hogy a megfigyelőt fedélzetére felvegye.

               8.

               A megfigyelőket tisztként kell kezelni. A következő feladatokat látják el:

                           8.1.

                           a hajó halászati tevékenységének megfigyelése;

                           8.2.

                           a halászati műveleteket végző hajó földrajzi helyzetének ellenőrzése;

                           8.3.

                           tudományos programok keretében biológiai mintavételek végzése;

                           8.4.

                           kimutatás készítése a használt halászfelszerelésről;

                           8.5.

                           a hajónaplóban szereplő, Seychelle-szigeteki vizekben zsákmányolt fogások adatainak ellenőrzése;

                           8.6.

                           a járulékos fogások százalékának ellenőrzése és a visszaengedett halak mennyiségének becslése;

                           8.7.

                           a halászati adatok hetente egy alkalommal történő jelentése telefaxon, e-mailen vagy más kommunikációs eszközzel, amely magában foglalja a Seychelle-szigeteknél fogott halzsákmány és járulékos halfogás mennyiségét.

               9.

               A hajó kapitánya mindent megtesz annak érdekében, hogy feladataik végzése közben biztosítsa a megfigyelők fizikai biztonságát és kényelmét.

               10.

               Hasonlóképpen, a megfigyelők részére rendelkezésre bocsátanak minden feladataik ellátásához szükséges eszközt. A kapitány hozzáférést biztosít számukra a feladataik elvégzéséhez szükséges kommunikációs eszközökhöz, a hajó halászati tevékenységéhez közvetlenül kapcsolódó iratokhoz, beleértve különösen a hajónaplót és a navigációs könyvet, valamint a hajó azon részeihez, amelyek megkönnyítik megfigyelői feladataik teljesítését.

               11.

               A megfigyelők a hajón való tartózkodásuk alatt:

                           11.1.

                           minden megfelelő lépést megtesznek annak érdekében, hogy a hajóra való felvételük körülményei, valamint a hajó fedélzetén való tartózkodásuk ne szakítsa meg és ne zavarja a halászati műveleteket;

                           11.2.

                           tiszteletben tartják a hajó fedélzetén található javakat és felszereléseket, továbbá az említett hajóhoz tartozó valamennyi irat bizalmasságát.

               12.

               A megfigyelési időszak végén, de még a hajó elhagyása előtt a megfigyelők aláírással ellátott tevékenységi jelentést készítenek, és azt továbbítják a Seychelle-szigeteki illetékes hatóságoknak, egy másolatot pedig az Európai Bizottságnak. A jelentés egy másolatát a megfigyelő kiszállásakor át kell adni a hajó kapitányának.

               13.

               A hajótulajdonosok saját költségükre biztosítják a megfigyelőknek a tisztek részére járó feltételek szerinti elszállásolást és étkeztetést.

               14.

               A megfigyelők fizetését és társadalombiztosítási járulékait a Seychelle-szigetek illetékes hatóságai fedezik.

         VII. FEJEZET
   PARTRA RAKODÁS
   A Victoria kikötőjében kirakodó kerítőhálós tonhalhalászó hajók törekednek arra, hogy járulékos halfogásaikat helyi piaci áron átadják a Seychelle-szigeteki hatóságoknak. Ezenkívül a közösségi kerítőhálós tonhalhalászó hajók – nemzetközi piaci áron – részt vesznek a Seychelle-szigetek konzervgyárainak tonhalellátásában.
   VIII. FEJEZET
   KIKÖTŐI BERENDEZÉSEK, VALAMINT ÁRUK ÉS SZOLGÁLTATÁSOK IGÉNYBEVÉTELE
   A közösségi hajók törekednek arra, hogy a tevékenységeikhez szükséges összes árut és szolgáltatást a Seychelle-szigeteken vegyék igénybe. A Seychelle-szigetek hatóságai a hajótulajdonosokkal egyetértésben meghatározzák a kikötői berendezések és – ha szükséges – az áruk és szolgáltatások igénybevételére vonatkozó feltételeket.
   IX. FEJEZET
   ELLENŐRZÉS

               1.

               A hajók jegyzéke
               Az Európai Közösség naprakészen tartja azon hajók jegyzékét, amelyek részére e jegyzőkönyv rendelkezéseinek megfelelően halászati engedélyt állítottak ki. Ezt a jegyzéket az elkészítésekor, majd minden egyes naprakésszé tételekor közlik a halászati ellenőrzésért felelős Seychelle-szigeteki hatóságokkal.

               2.

               Hajómegfigyelési rendszer
               A megállapodás alapján halászó közösségi hajókat megkülönböztetés nélkül, a 4. függelékben előírt feltételekkel összhangban, többek között hajómegfigyelési rendszerek segítségével ellenőrzik.

               3.

               A Seychelle-szigetek vizeire történő belépés és az onnan való kilépés

                           3.1.

                           A közösségi hajók a Seychelle-szigeteki vizekre történő be- vagy onnan való kilépési szándékukról a be- vagy kilépés előtt legalább 3 órával értesítik a Seychelle-szigeteki illetékes hatóságokat, valamint a Seychelle-szigeteki vizeken folytatott halászati tevékenységük ideje alatt háromnaponta értesítést küldenek az ezen időszakban fogott halzsákmányról.

                           3.2.

                           A be/kilépés bejelentésekor valamennyi hajó közli a jelentés időpontjában elfoglalt földrajzi helyzetét, valamint a fedélzeten tartott fogások mennyiségét és azok fajok szerinti megoszlását. Ezeket a jelentéseket az 5. függelékben meghatározott formanyomtatványon kell elküldeni telefaxszal vagy e-maillel az ott megadott címekre. A Seychelle-szigeteki hatóságok azonban a rádió útján történő bejelentés engedélyezésével e kötelezettség alól felmenthetik azokat a felszíni horogsoros hajókat, amelyek nem rendelkeznek az ehhez szükséges távközlési berendezésekkel.

                           3.3.

                           Ha egy közösségi halászhajót az illetékes Seychelle-szigeteki hatóságok értesítése nélküli halászati tevékenységen érnek tetten, e hajót engedéllyel nem rendelkező hajónak kell tekinteni. Ilyen esetekben a X. fejezet 1. pontjában említett szankciók alkalmazandók.

               4.

               Ellenőrzési eljárások

                           4.1.

                           A Seychelle-szigetek vizeiben halászati tevékenységet folytató közösségi halászhajók kapitányai együttműködnek bármely Seychelle-szigeteki tisztviselővel a halászati tevékenységek vizsgálatában és ellenőrzésében.

                           4.2.

                           Ezek a tisztviselők csak a feladataik elvégzéséhez szükséges ideig maradhatnak a fedélzeten.

                           4.3.

                           Az ellenőrzés befejezését követően a vizsgálati jelentés egy példányát át kell adni a hajó kapitányának.

               5.

               Átrakodás

                           5.1.

                           Minden közösségi hajónak, amely a Seychelle-szigeteki vizekről származó fogásait át kívánja rakodni, Seychelle-szigeteki kikötőben kell elvégeznie ezt a műveletet.

                           5.2.

                           A hajók tulajdonosai legalább 24 órával ezt megelőzően jelentik a Seychelle-szigeteki illetékes hatóságoknak a következő információkat:

                                       —

                                       az átrakodó halászhajók nevét,

                                       —

                                       a teherhajók nevét,

                                       —

                                       az átrakodni kívánt mennyiséget, fajonkénti bontásban,

                                       —

                                       az átrakodás napját.

                           5.3.

                           Az átrakodást a Seychelle-szigeteki vizek elhagyásának kell tekinteni. A hajók ezért fogási nyilatkozataikat kötelesek benyújtani a Seychelle-szigeteki illetékes hatóságokhoz.

                           5.4.

                           A fogások bármely, a fenti pontokban nem említett átrakodási művelete tilos a Seychelle-szigeteki vizeken. Minden személy, aki megsérti az e rendelkezésben előírtakat, a Seychelle-szigeteki jogszabályokban előírt szankciókkal sújtható.

                           5.5.

                           A Seychelle-szigetek valamely kikötőjében ki- vagy átrakodási műveletet végző közösségi hajók kapitányai a Seychelle-szigeteki ellenőrök részére lehetővé teszik és megkönnyítik e műveletek ellenőrzését. A kikötőben végzett valamennyi vizsgálat és ellenőrzés végén igazolást kell kiállítani a hajó kapitánya részére.

         X. FEJEZET
   VÉGREHAJTÁS

               1.

               Szankciók
               A fenti szabályok bármelyikének, az élő erőforrások kezelésére és védelmére vonatkozó intézkedéseknek vagy a Seychelle-szigetek jogszabályainak be nem tartása a hajó halászati engedélyének felfüggesztésével, visszavonásával vagy megújításának elutasításával büntethető.
               A lobogó szerinti tagállamot és az Európai Bizottságot haladéktalanul teljeskörűen tájékoztatni kell bármilyen felfüggesztésről vagy visszavonásról és minden azzal kapcsolatos tényről. Egy engedély felfüggesztésének időtartama alatt, vagy a visszavont engedély érvényességi idejének hátralévő időszakára az Európai Bizottság az I. fejezet 1. szakaszának 11. pontjában előírt eljárással összhangban kérhet egy újabb engedélyt – amely egyébként használható lett volna – egy másik hajótulajdonos valamely hajója részére.

               2.

               Halászhajók feltartóztatása
               A Seychelle-szigetek hatóságai a megállapodás alapján a Seychelle-szigetek halászati övezetében a Közösség egyik tagállamának lobogója alatt halászó bármely halászhajó feltartóztatásáról 48 órán belül tájékoztatja az Európai Bizottság Seychelle-szigetekért felelős küldöttségét és a lobogó szerinti államot, valamint rövid jelentést küld azokról a körülményekről és okokról, amelyek a feltartóztatáshoz vezettek. A küldöttség és a lobogó szerinti állam folyamatos tájékoztatást kap a kezdeményezett eljárásokról és a kivetett szankciókról.

         1. függelék
   Engedélykérelem külföldi halászhajó részére
   A kérelmező neve: …
   A kérelmező címe: …
   A hajó bérlőjének neve és címe, ha eltér a kérelmezőtől:
   …
   A Seychelle-szigeteki jogi képviselő neve és címe:
   …
   A hajó kapitányának neve és címe:
   …
   A hajó neve: …
   A hajó típusa: …
   A hajó hossza és nettó űrtartalma: …
   A motor típusa, lóereje és a bruttó űrtartalom: …
   Lajstromozási kikötő és ország: …
   Lajstromozási szám: …
   A halászhajó külső azonosító jele: …
   Rádióhívójel(ek): …
   Frekvencia: …
   A felszerelés adatai: …
   Legénység létszáma és nemzetisége: …
   Javasolt halászterület-övezet és halfajok: …
   …
   …
   A halászati műveletek, közös vállalatok és egyéb szerződéses megállapodások leírása:…
   …
   …
   Igazolom, hogy a fenti adatok megfelelnek a valóságnak.

               Kelt:…

                Aláírás: …

         2. függelék
   KERÍTŐHÁLÓS TONHALHALÁSZÓ HAJÓK FOGÁSI NYILATKOZATA

   3. függelék
   FELSZINI HOROGSOROS HALASZHAJOK FOGASI NYILATKOZATA

   4. függelék
   Rendelkezések az EK–Seychelle-szigetek halászati megállapodás keretében halászó EK-hajók helyzetének műholdas nyomkövetésével kapcsolatos adatok továbbítására alkalmazandó módszer létrehozásáról
   Mivel a Seychelle Köztársaság megkülönböztetésmentes alapon valamennyi, a Seychelle-szigeteki vizeken halászó külföldi hajóra vonatkozóan bevezette a hajómegfigyelési rendszert (VMS), és a VMS-alapú megfigyelést kiterjesztette a saját, azonos kategóriába tartozó nemzeti flottájára, és
   figyelembe véve, hogy a közösségi jogszabályok értelmében a közösségi halászhajók mozgását 2000 januárja óta műholdak segítségével nyomon követik,
   ajánlott, hogy a lobogó szerinti államok és a Seychelle Köztársaság létrehozzanak egy műholdas megfigyelőrendszert az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodás alapján halászó közösségi hajók nyomon követésére, összhangban a következő feltételekkel:

               1.

               A műholdas megfigyelés céljából a Seychelle-szigeteki hatóságok a lobogó szerinti államok halászati felügyelő központjaival (FMC-k) közlik a Seychelle-szigeteki vizek koordinátáit (földrajzi szélesség és hosszúság).
               A Seychelle-szigeteki hatóságok ezeket az adatokat elektronikus formátumban továbbítják, a WGS-84 rendszerben tizedfokokban kifejezve.

               2.

               A Seychelle-szigeteki hatóságok és a nemzeti FMC-k X.25 formátumban – vagy adott esetben egyéb titkos kommunikációs protokoll segítségével – a 4. és 6. pontban meghatározott feltételeknek megfelelően információt cserélnek elektronikus címükről, illetve a saját nemzeti halászati felügyelő központjukban alkalmazandó előírásokról. Ezek az adatok – amennyire csak lehetséges – tartalmazzák az FMC-k közötti általános kommunikációhoz használatos neveket, telefon-, telex- és telefaxszámokat, valamint elektronikus címeket (internet).

               3.

               A hajók földrajzi helyzetét 500 méternél kisebb hibahatárral és 99 %-os megbízhatósági intervallummal kell meghatározni.

               4.

               Ha egy, az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodás keretében halászó és a közösségi jogszabályok értelmében műholdak segítségével nyomon követett hajó belép a Seychelle-szigetek vizeire, a lobogó szerinti állam halászati felügyelő központja a későbbi helyzetjelentéseket valós időben, legalább óránként (gyakoriság) közli a Seychelle-szigeteki felügyelő központtal. Ezek az üzenetek helyzetjelentésként azonosíthatók.

               5.

               A 4. pontban említett üzeneteket elektronikusan kell továbbítani X.25-ös formátumban, vagy egyéb titkos kommunikációs protokoll segítségével, feltéve hogy a vonatkozó FMC-k arról korábban megállapodtak. Minden üzenet automatikusan, valós időben továbbítódik, az 1. csatolmányban megadott definíciókkal összhangban.
               A hajóknak tilos kikapcsolniuk a műholdas nyomkövető berendezést, amikor a Seychelle-szigeteki vizeken halásznak.

               6.

               Műszaki probléma vagy a halászhajó fedélzetére telepített műholdas nyomkövető rendszer meghibásodása esetén az adott hajó kapitánya telefaxon vagy e-mailben kellő időben közli az érintett, lobogó szerinti állam halászati felügyelő központjával a 4. pontban meghatározott információkat. Ilyen körülmények között globális helymeghatározási jelentést elegendő négyóránként küldeni, amíg a hajó a Seychelle-szigetek vizein tartózkodik. Ez a műholdas helymeghatározási jelentés magában foglalja a hajónak az adott négyórás időszakban a kapitány által óránként rögzített földrajzi helyzetét. A lobogó szerinti állam halászati felügyelő központja vagy a halászhajó azonnal megküldi ezeket az üzeneteket a Seychelle-szigeteki felügyelő központnak. Szükség vagy kétely esetén a Seychelle-szigeteki halászati hatóság (SFA) egy meghatározott hajótól kérheti a helyzetjelentés óránként történő küldését. A meghibásodott berendezést a hajó halászati útjának befejezésekor, de legfeljebb egy hónapos határidőn belül meg kell javítani vagy ki kell cserélni. Ezen időszak elteltével a hajó nem indulhat újabb halászati útra, amíg a berendezés javítása vagy cseréje meg nem történt.

               7.

               A hajómegfigyelési rendszert alkotó hardver- és szoftverösszetevőknek védettnek kell lenniük a manipulációtól, azaz nem tehetik lehetővé hamis földrajzi helyzet bevitelét vagy küldését, valamint azok nem állíthatók át manuálisan. A rendszernek teljes mértékben automatikusnak és a környezeti feltételektől függetlenül mindenkor működőképesnek kell lennie. Tilos a műholdas nyomkövető rendszer megsemmisítése, megrongálása, üzemképtelenné tétele vagy működésének bármilyen egyéb módon történő befolyásolása.
               A közösségi halászhajó kapitánya gondoskodik különösen arról, hogy:

                           —

                           az adatokat semmilyen módon se módosítsák,

                           —

                           a műholdas nyomkövető berendezésekhez csatlakoztatott antennát vagy antennákat semmi se zavarja, valamint

                           —

                           a műholdas nyomkövető eszközök áramellátását semmi se szakítsa meg.

                     A fenti kötelezettségek bármilyen megsértése esetén a hajó kapitánya ellen eljárás indulhat a Seychelle-szigeteki törvények és rendeletek szerint, feltéve hogy a hajó a Seychelle-szigeteki vizekben folytat tevékenységet.

               8.

               A lobogó szerinti államok halászati felügyelő központjai egyórás időközönként ellenőrzik hajóik földrajzi helyzetét, amikor azok a Seychelle-szigetek vizein tartózkodnak. Ha a hajók nyomkövetése nem a tervezett feltételeknek megfelelően zajlik, a Seychelle-szigeteki felügyelő központot haladéktalanul értesíteni kell, és a 6. pontban előírt eljárás válik alkalmazandóvá.

               9.

               A vonatkozó FMC-k és a Seychelle-szigeteki felügyelő központ együttműködnek e rendelkezések végrehajtása érdekében. Ha a Seychelle-szigeteki halászati felügyelő központ megállapítja, hogy a lobogó szerinti állam a 4. pontban előírtaktól eltérően nem közli az adatokat, erről haladéktalanul értesíti a másik felet. Az értesítés kézhezvételét követően az utóbbi fél huszonnégy (24) órán belül válaszol, tájékoztatva a Seychelle-szigeteki felügyelő központot az adatküldés elmaradásának okairól, és ésszerű határidőt tűz ki az e rendelkezéseknek való megfelelésre. Amennyiben az adott fél e határidőn belül nem tesz eleget a rendelkezések betartásának, a két fél írásban vagy az e rendelkezések 13. pontjában előírtak szerint rendezi az ilyen gondokat.

               10.

               Az e rendelkezésekkel összhangban továbbított ellenőrzési adatokat a Seychelle-szigeteki hatóságok az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodás alapján halászó közösségi flotta tekintetében kizárólag ellenőrzési, irányítási, nyomonkövetési és végrehajtási célokból használhatják. Ezek az adatok semmilyen körülmények között sem közölhetők más felekkel, kivéve ha a lobogó szerinti állam ehhez eseti alapon írásban hozzájárul vagy a Seychelle-szigeteki Bíróság azt elrendeli.

               11.

               A felek megállapodnak abban, hogy bármely fél kérésre kicserélik a műholdas nyomkövetéshez használt berendezésre vonatkozó valamennyi információt annak igazolására, hogy e rendelkezések alkalmazásában minden berendezés teljesen megfelel a másik fél követelményeinek.

               12.

               A felek megegyeznek abban, hogy e rendelkezéseket szükség esetén felülvizsgálják, ideértve minden olyan esetet, amikor az egyes hajóknál bármilyen meghibásodás vagy rendellenesség merült fel. Az SFA minden ilyen esetben a felülvizsgálati ülés előtt legalább 15 nappal értesíti a lobogó szerinti államokat.

               13.

               A felek között az e rendelkezések értelmezésével és azok végrehajtásával kapcsolatban felmerült jogviták esetén a felek az Európai Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodás 7. cikkében előírt vegyes bizottság keretében konzultálnak.

               14.

               Ezek a rendelkezések 2005. január 18-án lépnek hatályba.

         1. csatolmány
   VMS-üzenetek küldése a Seychelle-szigetek részére
   a földrajzi helyzetről szóló jelentés

               Adat

               Kód

               Kötelező/ nem kötelező

               Megjegyzések

               A jelentés kezdete

               SR

               K

               Rendszeradat; a jelentés kezdetét jelzi

               Cím

               AD

               K

               Az üzenetre vonatkozó adat; a fogadó fél Alpha-3 ISO-országkódja

               Feladó

               FR

               K

               Az üzenetre vonatkozó adat; a küldő fél Alpha-3 ISO-országkódja

               Üzenet típusa

               TM

               K

               Az üzenetre vonatkozó adat; üzenettípus, „POS”

               Rádióhívójel

               RC

               K

               Hajólajstromozási adat, a hajó nemzetközi rádióhívójele

               Belső flotta-nyilvántartási szám

               IR

               NK

               Hajólajstromozási adat; a hajóra vonatkozó egyedi szám: a lobogó szerinti állam Alpha-3 ISO országkódja, amelyet egy szám követ

               Külső lajstromszám

               XR

               NK

               Hajólajstromozási adat; a hajó oldalán feltüntetett szám

               Földrajzi szélesség

               LA

               K

               A földrajzi helyzetre vonatkozó adat; a hajó helyzete fokban és percben megadva É/D FFPP (WGS-84)

               Földrajzi hosszúság

               LO

               K

               A földrajzi helyzetre vonatkozó adat; a hajó helyzete fokban és percben megadva K/NY FFFPP (WGS-84)

               Sebesség

               SP

               K

               A földrajzi helyzetre vonatkozó adat; a hajó sebessége tizedcsomóban megadva

               Irány

               CO

               K

               A földrajzi helyzetre vonatkozó adat; a hajó iránya 360o-os skálán

               Dátum

               DA

               K

               A földrajzi helyzetre vonatkozó adat; a helyzet UTC-dátuma (ÉÉÉÉHHNN)

               Időpont

               TI

               K

               A földrajzi helyzetre vonatkozó adat; a helyzet UTC-időpontja (ÓÓPP)

               A jelentés vége

               ER

               K

               Rendszeradat; a jelentés végét jelzi

         Karakterkészlet: ISO 8 859,1
   Az adattovábbítás a következőképpen épül fel:

               —

               kettős dőlt vonal (//) és a kódjel jelzik az üzenet kezdetét,

               —

               egy dőlt vonal (/) választja el a kódjelet és az adatot.

         A nem kötelező adatokat a jelentés eleje és vége közé kell beilleszteni.
   5. függelék
   A JELENTÉSEK KÖZLÉSÉNEK FORMÁJA
   1.   A belépési jelentés formája (3 órával a belépés előtt küldendő)

               (Tartalom)

               (Küldött üzenet)

               Címzett

               SFA

               Tevékenység kódja

               IN

               Hajó neve

               Nemzetközi rádióhívójel

               Földrajzi helyzet a belépéskor

               Dátum és idő (UTC) a belépéskor

               Fedélzeten lévő halak mennyisége (t)

               Sárgaúszójú tonhal

               (t)

               Nagyszemű tonhal

               (t)

               Germon

               (t)

               Egyéb (határozza meg)

               (t)

         2.   A kilépési jelentés formája (3 órával a kilépés előtt küldendő)

               (Tartalom)

               (Küldött üzenet)

               Címzett

               SFA

               Tevékenység kódja

               OUT

               Hajó neve

               Nemzetközi rádióhívójel

               Földrajzi helyzet a kilépéskor

               Dátum és idő (UTC) a kilépéskor

               Fedélzeten lévő halak mennyisége (t)

               Sárgaúszójú tonhal

               (t)

               Nagyszemű tonhal

               (t)

               Germon

               (t)

               Egyéb (határozza meg)

               (t)

         3.   A heti fogási jelentés formája (háromnaponta küldendő, amikor a hajó a Seychelle-szigeteki vizekben halászik)

               (Tartalom)

               (Küldött üzenet)

               Címzett

               SFA

               Tevékenység kódja

               WCRT

               Hajó neve

               Nemzetközi rádióhívójel

               Fedélzeten lévő halak mennyisége (t)

               Sárgaúszójú tonhal

               (t)

               Nagyszemű tonhal

               (t)

               Germon

               (t)

               Egyéb (határozza meg)

               (t)

               Az utolsó jelentés óta végzett hálókivetések száma

         Valamennyi jelentést el kell küldeni az illetékes hatóság részére a következő telefaxszámra vagy e-mail címre: fax: (248) 22 59 57, e-mail: fmcsc@sfa.sc.
   Seychelles Fishing Authority, P.O. Box 449, Fishing Port, Mahé, Seychelles
    ---documentbreak---

               30.12.2005

               HU

               Az Európai Unió Hivatalos Lapja

               L 348/3

         MEGÁLLAPODÁS LEVÉLVÁLTÁS FORMÁJÁBAN
   az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyv ideiglenes alkalmazásáról
   A.   A Seychelle Köztársaság kormányának levele
   Tisztelt Uram!
   Hivatkozással a 2005. január 18-tól2011. január 17-ig terjedő időtartamra előírt halászati lehetőségek és pénzügyi hozzájárulás megállapításáról szóló, 2004. szeptember 23-án parafált jegyzőkönyvre, megtiszteltetés számomra tájékoztatni arról, hogy a Seychelle Köztársaság kormánya kész 2005. január 18-i hatállyal ideiglenesen alkalmazni a jegyzőkönyvet, annak 13. cikkével összhangban való hatálybalépéséig, feltéve hogy az Európai Közösség is kész hasonlóképpen cselekedni.
   E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi hozzájárulás első részletének kifizetésére 2005. szeptember 30-ig sor kerül.
   Lekötelezne, ha megerősítené azt, hogy az Európai Közösség egyetért a jegyzőkönyv ideiglenes alkalmazásával.
   Kérem, Uram, fogadja megkülönböztetett nagyrabecsülésem kifejezését.

      A Seychelle Köztársaság kormánya nevében

   B.   A Közösség levele
   Tisztelt Uram!
   Megtiszteltetés számomra, hogy igazolhatom mai levelének kézhezvételét, amely a következőképpen szól:

      „Hivatkozással a 2005. január 18-tól2011. január 17-ig terjedő időtartamra előírt halászati lehetőségek és pénzügyi hozzájárulás megállapításáról szóló, 2004. szeptember 23-án parafált jegyzőkönyvre, megtiszteltetés számomra tájékoztatni arról, hogy a Seychelle Köztársaság kormánya kész 2005. január 18-i hatállyal ideiglenesen alkalmazni a jegyzőkönyvet, annak 13. cikkével összhangban való hatálybalépéséig, feltéve hogy az Európai Közösség is kész hasonlóképpen cselekedni.
      E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi hozzájárulás első részletének kifizetésére 2005. szeptember 30-ig sor kerül.
      Lekötelezne, ha megerősítené azt, hogy az Európai Közösség egyetért a jegyzőkönyv ideiglenes alkalmazásával.”

   Megtiszteltetés számomra, hogy megerősíthetem az Európai Közösség egyetértését a jegyzőkönyv ideiglenes alkalmazásával.
   Kérem, Uram, fogadja megkülönböztetett nagyrabecsülésem kifejezését.

      Az Európai Unió Tanácsa nevében
 ---documentbreak--- NA ---documentbreak---

               30.12.2005

               HU

               Az Európai Unió Hivatalos Lapja

               L 348/4

         JEGYZŐKÖNYV
   az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról

   1. cikk
   Alkalmazási időszak és halászati lehetőségek
   (1)   A 2005. január 18-tól2011. január 17-ig terjedő hatéves időszakra vonatkozóan a megállapodás 2. cikke alapján nyújtott halászati lehetőségek a következők:

               a)

               40 óceánjáró kerítőhálós tonhalhalászó hajó; és

               b)

               12 felszíni horogsoros hajó.

         (2)   Az (1) bekezdést a 4. és 5. cikkre is figyelemmel kell alkalmazni.
   (3)   A megállapodás 4. cikkének értelmében az Európai Közösség valamely tagállamának lobogója alatt hajózó hajók csak akkor végezhetnek halászati tevékenységet a Seychelle-szigeteki vizeken, ha rendelkeznek az e jegyzőkönyv alapján és a melléklettel összhangban kiállított halászati engedéllyel.
   2. cikk
   Pénzügyi hozzájárulás – fizetési módok
   (1)   A megállapodás 6. cikkében említett pénzügyi hozzájárulás az 1. cikkben említett időszakra vonatkozóan 24 750 000 euro.
   (2)   Az (1) bekezdést a 4., 6. és 8. cikkre is figyelemmel kell alkalmazni.
   (3)   A Közösség az (1) bekezdésben említett pénzügyi hozzájárulásként évente 4 125 000 eurót fizet e jegyzőkönyv alkalmazási ideje alatt.
   (4)   Ha a közösségi hajók által a Seychelle-szigeteki vizeken kifogott tonhal összmennyisége meghaladja az évi 55 000 tonnát, az éves pénzügyi hozzájárulás teljes összegét minden további kifogott tonnánként 75 euróval növelni kell. A Közösség által fizetendő teljes éves összeg azonban nem haladhatja meg a 8 250 000 eurót.
   (5)   A kifizetést az első évben legkésőbb 2005. szeptember 30-án, a következő években pedig legkésőbb a jegyzőkönyv évfordulójának napján kell teljesíteni.
   (6)   A 6. cikk rendelkezéseire is figyelemmel e pénzügyi hozzájárulás felhasználási módja a Seychelle-szigeteki hatóságok kizárólagos hatáskörébe tartozik.
   (7)   A pénzügyi hozzájárulást legfeljebb két, a Seychelle-szigeteki Központi Banknál nyitott államkincstári számlára kell utalni.
   3. cikk
   A felelősségteljes halászat terén folytatott együttműködés
   (1)   A két fél vállalja, hogy a Seychelle-szigeteknél halászó flották közötti megkülönböztetésmentesség elve alapján a Seychelle-szigeteki vizekben előmozdítja a felelősségteljes halászatot.
   (2)   Az Indiai-óceáni Tonhalbizottság (IOTC) keretében elfogadott ajánlások és állásfoglalások és a rendelkezésre álló legjobb tudományos szakvélemények fényében, valamint adott esetben egy közös tudományos ülést követően a felek konzultálhatnak egymással a megállapodás 7. cikkében előírt vegyes bizottság keretében, és – amennyiben szükséges – megállapodhatnak a halászati erőforrások fenntartható kezelésére irányuló intézkedésekben.
   4. cikk
   A halászati lehetőségek felülvizsgálata
   (1)   Az 1. cikkben említett halászati lehetőségek közös megállapodással növelhetők, ha a 3. cikk (2) bekezdésében említett közös tudományos ülés következtetései megerősítik, hogy a halászati lehetőségek növelése nem veszélyezteti a Seychelle-szigeteki halászati erőforrások fenntartható kezelését. Ebben az esetben a 2. cikk (1) bekezdésében említett pénzügyi hozzájárulás összegét arányosan és időarányosan emelni kell. Ugyanakkor az Európai Közösség által kifizetett pénzügyi hozzájárulás teljes éves összege nem haladhatja meg a 2. cikk (1) bekezdésében feltüntetett összeg kétszeresét. Amennyiben a közösségi hajók által fogott mennyiség meghaladja a pénzügyi hozzájárulás teljes összegének megfelelő mennyiséget, a felek – amint lehetséges – konzultálnak egymással annak érdekében, hogy megállapítsák az e határértéken felül kifogott mennyiség után fizetendő összeget.
   (2)   Ellenben, ha a felek az 1. cikkben előírt halászati lehetőségek csökkentésében állapodnak meg, a pénzügyi hozzájárulás összegét arányosan és időarányosan csökkenteni kell.
   (3)   A halászati lehetőségek különböző hajókategóriák közötti elosztása a felek közös megállapodásával szintén felülvizsgálható, feltéve hogy a változtatások összhangban állnak azokkal az IOTC által a halállományok kezelésével kapcsolatban elfogadott ajánlásokkal és állásfoglalásokkal, amelyekre ez az újraelosztás hatással lehet. A felek megállapodnak a pénzügyi hozzájárulás megfelelő kiigazításáról, ha a halászati erőforrások újraelosztása azt indokolja.
   5. cikk
   Új halászati lehetőségek
   (1)   Abban az esetben, ha a közösségi hajók olyan halászati tevékenységeket kívánnak végezni, amelyekről az 1. cikk nem rendelkezik, a felek konzultálnak egymással bármely ilyen halászat engedélyezése előtt, és adott esetben megállapodnak az ilyen halászati tevékenységek feltételeiben, illetve ennek megfelelően módosítják e jegyzőkönyvet és annak mellékletét.
   (2)   A felek ösztönözik a kísérleti halászatot, különösen a Seychelle-szigetek vizeiben élő mélytengeri fajok tekintetében. E célból és az egyik fél kérésére a felek konzultációt tartanak a vonatkozó fajok, feltételek és egyéb tényezők eseti alapon való meghatározása érdekében.
   A felek kísérleti halászatot folytatnak, összhangban – adott esetben – a mindkét fél által igazgatási megállapodás keretében jóváhagyott paraméterekkel. A kísérleti halászatra vonatkozó engedélyeket legfeljebb hat hónapos időszakra kell megadni.
   Amennyiben a felek úgy ítélik meg, hogy a kísérleti halászati utak jó eredménnyel végződtek, a Seychelle-szigetek kormánya e jegyzőkönyv lejáratáig halászati lehetőségeket biztosíthat a közösségi halászflotta számára az új fajokra vonatkozóan. Az e jegyzőkönyv 2. cikkének (1) bekezdésében megállapított pénzügyi hozzájárulást ilyen esetben növelni kell.
   6. cikk
   A pénzügyi hozzájárulás kifizetésének felfüggesztése és felülvizsgálata
   (1)   Abban az esetben, ha a Seychelle-szigeteki vizeken kizárólag a Seychelle-szigetek hibájának vagy gondatlanságának tulajdonítható okokból nem végezhető halászati tevékenység, az Európai Közösség a Seychelle-szigetekkel folytatott előzetes konzultációt követően felfüggesztheti a pénzügyi hozzájárulás kifizetését, feltéve hogy a Közösség a felfüggesztés időpontjáig esedékes összegeket teljes mértékben megfizette.
   (2)   Amint a helyzet rendeződik, ismét megkezdik a pénzügyi hozzájárulás fizetését azt követően, hogy a két fél konzultált egymással és megállapodott abban, hogy az adott helyzet lehetővé teszi a halászati tevékenység rendes folytatását.
   7. cikk
   A felelősségteljes halászat és a fenntartható halászatok előmozdítása a Seychelle-szigeteki vizekben
   (1)   A 2. cikk (1) bekezdésében említett pénzügyi hozzájárulás 36 %-át a Seychelle-szigetek halászati ágazati politikájának meghatározására és végrehajtására fordítják a célból, hogy a Seychelle-szigeteki vizeken előmozdítsák a felelősségteljes halászatot és a fenntartható halászatokat. E hozzájárulást a felek által közös megállapodással meghatározott célok és az azok megvalósítására vonatkozó éves és többéves programozás alapján kezelik.
   (2)   A fenti (1) bekezdés rendelkezéseinek végrehajtása céljából a Közösség és a Seychelle-szigetek a megállapodás 7. cikkében előírt vegyes bizottság keretében a jegyzőkönyv hatálybalépésekor, de legkésőbb három hónappal a jegyzőkönyv hatálybalépésének időpontját követően megállapodnak egy többéves ágazati programban és annak alkalmazási szabályaiban, ideértve különösen a következőket:

               a)

               éves és többéves iránymutatások, amelyek alapján a pénzügyi hozzájárulás (1) bekezdésben megállapított százaléka felhasználásra kerül;

               b)

               éves és többéves célok, amelyek arra irányulnak, hogy idővel bevezetésre kerüljön a fenntartható és felelősségteljes halászat, figyelembe véve a nemzeti halászati politika vagy egyéb szakpolitika keretében a Seychelle-szigetek által kifejezett prioritásokat, amelyek kapcsolódnak a felelősségteljes és fenntartható halászat előmozdításához, vagy hatással vannak arra;

               c)

               az évente elért eredmények értékelésére szolgáló kritériumok és eljárások.

         (3)   A többéves ágazati program bármely javasolt módosítását a vegyes bizottság keretében mindkét félnek jóvá kell hagynia.
   (4)   A Seychelle-szigetek évente dönt a pénzügyi hozzájárulás (1) bekezdésben említett százalékának a többéves ágazati program végrehajtása érdekében történő felhasználásáról. A jegyzőkönyv érvényességének első évében a többéves ágazati program vegyes bizottság keretében történő elfogadásakor a Közösséget tájékoztatni kell a felhasználás módjáról. Valamennyi elkövetkező év vonatkozásában a Seychelle-szigetek az előző év december 1-jéig tájékoztatja a Közösséget a felhasználás módjáról.
   (5)   Ha a többéves ágazati program végrehajtása eredményeinek éves értékelése azt indokolja, az Európai Közösség a vegyes bizottság jóváhagyásával kérheti a 2. cikk (1) bekezdésében említett pénzügyi hozzájárulás módosítását annak érdekében, hogy a program végrehajtásához rendelt pénzügyi források tényleges összegét hozzáigazítsák a program eredményeihez.
   8. cikk
   Viták – a jegyzőkönyv alkalmazásának felfüggesztése
   (1)   A felek között az e jegyzőkönyv rendelkezéseinek értelmezésével és annak alkalmazásával kapcsolatban felmerülő vitákról a felek a megállapodás 7. cikkében előírt vegyes bizottság keretében konzultálnak, amelyet – ha szükséges – rendkívüli ülésként kell összehívni.
   (2)   A 9. cikk sérelme nélkül e jegyzőkönyv alkalmazása a felek kezdeményezésére felfüggeszthető, ha a felek közötti vita súlyosnak ítélhető, illetve ha a vegyes bizottság keretében az (1) bekezdésnek megfelelően folytatott konzultációk nem vezettek a vita békés rendezéséhez.
   (3)   A jegyzőkönyv alkalmazásának felfüggesztésére vonatkozó szándékát az érdekelt fél írásban, legalább három hónappal a felfüggesztés hatálybalépésének időpontja előtt jelenti be.
   (4)   Felfüggesztés esetén a felek folytatják a konzultációt a vita békés rendezése érdekében. Megegyezés esetén folytatódik a jegyzőkönyv alkalmazása, a pénzügyi hozzájárulás összegét pedig a jegyzőkönyv alkalmazása felfüggesztésének időtartama függvényében arányosan és időarányosan csökkenteni kell.
   9. cikk
   A jegyzőkönyv alkalmazásának a fizetés elmaradása miatt történő felfüggesztése
   A 3. cikk rendelkezéseire is figyelemmel, a Seychelle-szigetek felfüggesztheti e jegyzőkönyv alkalmazását, ha a Közösség nem teljesíti a 2. cikkben előírt kifizetéseket.
   10. cikk
   Nemzeti jog
   A közösségi hajók Seychelle-szigeteknél végzett tevékenységei a Seychelle-szigetek nemzeti törvényeinek és rendeleteinek hatálya alá tartoznak, kivéve ha e jegyzőkönyv és annak melléklete erről másképpen nem rendelkezik.
   11. cikk
   Felülvizsgálati záradék
   E jegyzőkönyv és annak melléklete alkalmazásának harmadik évfordulóját követően a felek felülvizsgálják e jegyzőkönyv és mellékletének alkalmazását, és szükség esetén konzultációt folytatnak ezek rendelkezéseinek módosításáról. E módosítások kiterjedhetnek a referencia-tonnatartalomra, az engedélyekért kifizetett összegekre, a 2. cikk (4) bekezdésében meghatározott tonnánkénti összeg arányára és a melléklet 2. szakaszának 2. pontjában feltüntetett összegre.
   12. cikk
   Hatályon kívül helyezés
   Az Európai Gazdasági Közösség és a Seychelle Köztársaság kormánya között létrejött, a Seychelle-szigetek partjainál folytatott halászatról szóló, 1987. október 28-án hatályba lépett megállapodás 2002. január 17-i keltezésű jegyzőkönyve és I. melléklete hatályát veszti, és helyébe e jegyzőkönyv és annak melléklete lép.
   13. cikk
   Hatálybalépés
   (1)   Ez a jegyzőkönyv és melléklete azon a napon lép hatályba, amikor a felek értesítik egymást a hatálybalépéshez szükséges eljárások befejezéséről.
   (2)   Ezt a rendeletet 2005. január 18-tól kell alkalmazni.


title: A Tanács 2012/36/KKBP határozata ( 2012. január 23. ) a Fehéroroszországgal szembeni korlátozó intézkedésekről szóló 2010/639/KKBP határozat módosításáról

text:
               24.1.2012

               HU

               Az Európai Unió Hivatalos Lapja

               L 19/31

         A TANÁCS 2012/36/KKBP HATÁROZATA
   (2012. január 23.)
   a Fehéroroszországgal szembeni korlátozó intézkedésekről szóló 2010/639/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. október 25-én elfogadta a Fehéroroszországgal szembeni korlátozó intézkedésekről szóló 2010/639/KKBP határozatot (1).

               (2)

               A Tanács 2011. október 10-én a 2011/666/KKBP határozat (2) elfogadásával 2012. október 31-ig meghosszabbította a jelenlegi korlátozó intézkedések hatályát.

               (3)

               A fehéroroszországi helyzet súlyosságára tekintettel további korlátozó intézkedéseket kell elfogadni Fehéroroszországgal szemben.

               (4)

               A belépési korlátozásokat, valamint a pénzeszközök és a gazdasági erőforrások befagyasztására vonatkozó korlátozásokat alkalmazni kell az emberi jogok súlyos megsértéséért, illetve a civil társadalom és a demokratikus ellenzék elnyomásáért felelős, különösen a vezető pozícióban lévő személyekre, valamint a Lukasenko-rezsimből profitáló vagy azt támogató, különösen a rezsim számára pénzügyi és anyagi támogatást nyújtó személyekre és szervezetekre.

               (5)

               A 2010/639/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/639/KKBP határozat a következőképpen módosul:

               1.

               az 1. cikk (1) bekezdése a következő pontokkal egészül ki:

                           „e)

                           az V. mellékletben felsorolt személyek, akik felelősek az emberi jogok súlyos megsértéséért, valamint a civil társadalommal és a demokratikus ellenzék elnyomásáért Fehéroroszországban; továbbá

                           f)

                           az V. mellékletben felsorolt személyek és szervezetek, akik vagy amelyek profitálnak a Lukasenko-rezsimből vagy azt támogatják.”;

               2.

               a 2. cikk (1) bekezdése a következő pontokkal egészül ki:

                           „c)

                           az V. mellékletben felsorolt, a Fehéroroszországban az emberi jogok súlyos megsértéséért, valamint a civil társadalommal és a demokratikus ellenzék elnyomásáért felelős személyekhez tartozó, tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást; továbbá

                           d)

                           az V. mellékletben felsorolt, a Lukasenko-rezsimből profitáló vagy azt támogató személyekhez és szervezetekhez tartozó, tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást.”;

               3.

               a 2. cikk (2) bekezdésének helyébe a következő szöveg lép:
               „(2)   A IIIA., IV. és V. mellékletben felsorolt személyek számára, illetve javára sem közvetlenül, sem közvetve nem biztosítható a pénzeszközökhöz vagy gazdasági erőforráshoz való hozzáférés.”;

               4.

               a 3. cikk (1) bekezdésének a) pontja helyébe a következő szöveg lép:

                           „a)

                           a IIIA., IV. és V. mellékletben felsorolt személyek és eltartott családtagjaik számára az alapvető szükségleteik fedezéséhez szükségesek, ideértve a következőkkel kapcsolatos kiadásokat: élelmiszerek, lakbér vagy jelzálog, gyógyszerek és orvosi kezelés, adók, biztosítási díjak és közüzemi díjak;”.

         2. cikk
   A 2010/639/KKBP határozatba V. mellékletként be kell illeszteni e határozat mellékletét.
   3. cikk
   Ez a határozat az elfogadásának napján lép hatályba.

      Kelt Brüsszelben, 2012. január 23-án.

            a Tanács részéről

            az elnök

         C. ASHTON

      (1)  HL L 280., 2010.10.26., 18. o.

      (2)  HL L 265., 2011.10.11., 17. o.

      MELLÉKLET

            „V. MELLÉKLET

               Az 1. cikk (1) bekezdésének e) és f) pontjában, valamint a 2. cikk (1) bekezdésének c) és d) pontjában említett személyek és szervezetek jegyzéke

                        Személyek

                        Szervezetek”


title: A Tanács (EU) 2015/239 határozata ( 2015. február 10. ) az Európai Unió és a São Tomé és Príncipe Demokratikus Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv Európai Unió nevében történő megkötéséről

text:
               16.2.2015

               HU

               Az Európai Unió Hivatalos Lapja

               L 40/4

         A TANÁCS (EU) 2015/239 HATÁROZATA
   (2015. február 10.)
   az Európai Unió és a São Tomé és Príncipe Demokratikus Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (6) bekezdése második albekezdésének a) pontjával és 218. cikke (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               2007. július 23-án a Tanács a 894/2007/EK rendelet (1) elfogadásával jóváhagyta a São Tomé és Príncipe Demokratikus Köztársaság és az Európai Közösség közötti halászati partnerségi megállapodást (a továbbiakban: partnerségi megállapodás).

               (2)

               A partnerségi megállapodással előírt halászati lehetőségek és pénzügyi ellentételezés megállapításáról szóló legutóbbi jegyzőkönyv (2)2014. május 12-én hatályát vesztette.

               (3)

               Az Unió tárgyalásokat folytatott a São Tomé és Príncipe Demokratikus Köztársasággal egy új, négyéves időszakra szóló jegyzőkönyvről, amely a halászat tekintetében a São Tomé és Príncipe felségterületéhez vagy joghatósága alá tartozó vizeken halászati lehetőségeket biztosít az Unió hajóinak.

               (4)

               Az új jegyzőkönyvet a 2014/334/EU tanácsi határozatnak (3) megfelelően aláírták, és azt az aláírásának napjától ideiglenesen alkalmazzák.

               (5)

               Az új jegyzőkönyvet jóvá kell hagyni.

               (6)

               A halászati megállapodás vegyes bizottságot hoz létre, amelynek feladata a megállapodás alkalmazásának ellenőrzése. A vegyes bizottság továbbá a jegyzőkönyvvel összhangban jóváhagyhatja a jegyzőkönyv bizonyos módosításait. Az ilyen módosítások jóváhagyásának előmozdítása érdekében a Bizottságot indokolt felhatalmazni arra, hogy meghatározott feltételek mellett a módosításokat egyszerűsített eljárás keretében fogadja el,

         ELFOGADTA EZT A HATÁROZATOT:
   1. cikk
   Az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvet (a továbbiakban: jegyzőkönyv) az Unió nevében a Tanács jóváhagyja (4).
   2. cikk
   A jegyzőkönyv 15. cikkében előírt értesítést az Unió nevében a Tanács elnöke teszi meg (5).
   3. cikk
   Az e határozat mellékletében megállapított rendelkezéseknek megfelelően és az ott szereplő feltételek mellett a Bizottság felhatalmazást kap arra, hogy az Unió nevében jóváhagyja a jegyzőkönyvnek a vegyes bizottság által elfogadott módosításait.
   4. cikk
   Ez a határozat az elfogadásának napján lép hatályba.

      Kelt Brüsszelben, 2015. február 10-án.

            a Tanács részéről

            az elnök

         E. RINKĒVIČS

      (1)  A Tanács 894/2007/EK rendelete (2007. július 23.) a São Tomé és Príncipe Demokratikus Köztársaság és az Európai Közösség közötti halászati partnerségi megállapodás megkötéséről (HL L 205., 2007.8.7., 35. o.).

      (2)  Jegyzőkönyv az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról (HL L 136., 2011.5.24., 5. o.)

      (3)  A Tanács 2014. május 19-i 2014/334/EU határozata az Európai Unió és a São Tomé és Príncipe Demokratikus Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról (HL L 168., 2014.6.7., 1. o.).

      (4)  A jegyzőkönyvet a HL L 168. számában hirdették ki az aláírásra vonatkozó határozattal együtt (2014.6.7., 3. o.).

      (5)  A Tanács Főtitkársága gondoskodik a jegyzőkönyv hatálybalépése napjának az Európai Unió Hivatalos Lapjában való közzétételéről.

      MELLÉKLET

         Az Unió álláspontjának a vegyes bizottságban történő kialakítására vonatkozó felhatalmazás hatálya és az ehhez kapcsolódó eljárás

                  1.

                  A Bizottság felhatalmazást kap arra, hogy tárgyalásokat folytasson a São Tomé és Príncipe Demokratikus Köztársasággal és – adott esetben – az e melléklet 3. pontjának megfelelően megállapodjon a jegyzőkönyvnek a következők tekintetében történő módosításáról:

                              a)

                              az ágazati támogatás módjaira vonatkozó döntés meghozatala a jegyzőkönyv 3. cikkének megfelelően;

                              b)

                              a halászati tevékenység végzésére irányadó feltételek, valamint a jegyzőkönyv és mellékletei alkalmazásának szabályainak kiigazítása a jegyzőkönyv 5. cikkének (2) bekezdése szerint.

                  2.

                  A halászati partnerségi megállapodás keretében létrehozott vegyes bizottságban az Unió:

                              a)

                              a közös halászati politika keretében kitűzött uniós célkitűzésekkel összhangban lép fel;

                              b)

                              a közös halászati politika külpolitikai vetületére vonatkozó közleményről szóló, 2012. március 19-i tanácsi következtetésekkel összhangban végzi tevékenységét;

                              c)

                              olyan álláspontokat mozdít elő, amelyek összeegyeztethetők a regionális halászati gazdálkodási szervezetek által elfogadott vonatkozó szabályokkal.

                  3.

                  Amikor a vegyes bizottság ülésének napirendjén egy, a jegyzőkönyvnek az 1. pontban említett módosításait érintő határozat elfogadása szerepel, minden szükséges lépést meg kell tenni annak érdekében, hogy az Unió nevében kifejtett álláspont figyelembe vegye a Bizottsághoz eljuttatott legfrissebb statisztikai, biológiai és egyéb idevágó információkat.
                  Ebből a célból, a fenti információk alapján a Bizottság szolgálatai – elegendő idővel a vegyes bizottság adott ülése előtt – megküldik az Unió javasolt álláspontjának konkrét részleteit rögzítő dokumentumot a Tanácsnak vagy a Tanács előkészítő szerveinek, vizsgálat és jóváhagyás céljából.
                  Az előkészítő dokumentumban megfogalmazott uniós álláspontot elfogadottnak kell tekinteni, hacsak az ellen a tagállamok blokkoló kisebbséget kitevő számban kifogást nem emelnek a Tanács előkészítő szervének valamely ülésén vagy – amennyiben ez hamarabb következik be – az előkészítő dokumentum kézhezvételétől számított 20 napon belül. Kifogás esetén az ügyet a Tanács elé kell terjeszteni.
                  Amennyiben a későbbi, többek között a konferencia helyszínén sorra kerülő ülések során nem lehetséges megállapodásra jutni az uniós álláspontról az új elemek figyelembevételét illetően, a kérdést vissza kell utalni a Tanács vagy előkészítői szervei elé.
                  A Bizottság felkérést kap arra, hogy – kellő időben – tegye meg a vegyes bizottság által meghozott határozat nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint az e határozat végrehajtásához szükséges bármely javaslat benyújtását is.


title: 2004/779/EK: A Tanács határozata (2004. november 15.) a Régiók Bizottsága két cseh teljes jogú tagjának és három cseh póttagjának kinevezéséről

text:
               20.11.2004

               HU

               Az Európai Unió Hivatalos Lapja

               L 344/31

      A TANÁCS HATÁROZATA

   (2004. november 15.)
   a Régiók Bizottsága két cseh teljes jogú tagjának és három cseh póttagjának kinevezéséről
   (2004/779/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a cseh kormány javaslatára,
   mivel:

               (1)

               A Tanács 2002. január 22-én határozatot (1) fogadott el a Régiók Bizottsága teljes jogú tagjainak és póttagjainak kinevezéséről.

               (2)

               Jan BŘEZINA és Oldřich VLASÁK lemondását követően – amiről a Tanácsot 2004. július 22-én, illetve 2004. augusztus 30-án tájékoztatták – a Régiók Bizottsága két teljes jogú tagjának helye betöltetlen maradt; Petr DUCHOŇ lemondását követően a Régiók Bizottsága egy póttagjának helye betöltetlen maradt, amiről a Tanácsot 2004. augusztus 30-án tájékoztatták. František SLAVÍK és Tomáš ÚLEHLA teljes jogú tagként való jelölését követően a Régiók Bizottsága két póttagjának helye betöltetlen maradt,

         A KÖVETKEZŐKÉPPEN HATÁROZOTT:
   Egyetlen cikk
   A Régiók Bizottsága tagjainak a következő személyeket nevezik ki:

               a)

               teljes jogú tagként:

                           1.

                           František SLAVÍK,
                           President of the Regional Council of Zlínský kraj,
                           Jan BŘEZINA helyére;

                           2.

                           Tomáš ÚLEHLA,
                           Mayor of the City of Zlín, Zlínský kraj,
                           Oldřich VLASÁK helyére;

               b)

               póttagként:

                           1.

                           Ivana ČERVINKOVÁ,
                           Mayor of the Municipality of Kostelec nad Orlicí, Královehradecký kraj,
                           Petr DUCHOŇ helyére;

                           2.

                           Ivan KOSATÍK,
                           2nd Deputy of the President of the Regional Council of Olomoucký kraj,
                           František SLAVÍK helyére;

                           3.

                           Petr OSVALD,
                           Member of the local authority of the City of Plzeň, Plzeňský kraj,
                           Tomáš ÚLEHLA helyére,

         a hivatali idő fennmaradó részére, azaz 2006. január 25-ig.

      Kelt Brüsszelben, 2004. november 15-én.

            a Tanács részéről

            az elnökasszony

         M. VAN DER HOEVEN

      (1)  HL L 24., 2002.1.26., 38. o.


title: 2006/69/: Az EFTA Felügyeleti Hatóság határozata 69/06/COL ( 2006. március 22. ) az állami támogatások eljárásjogi és anyagi jogi szabályainak ötvenötödik módosításáról

text:
               23.11.2006

               HU

               Az Európai Unió Hivatalos Lapja

               L 324/34

      AZ EFTA FELÜGYELETI HATÓSÁG HATÁROZATA

   69/06/COL
   (2006. március 22.)
   az állami támogatások eljárásjogi és anyagi jogi szabályainak ötvenötödik módosításáról
   AZ EFTA FELÜGYELETI HATÓSÁG (1),
   TEKINTETTEL az Európai Gazdasági Térségről szóló megállapodásra (2) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (3) és különösen annak 24. cikkére, 5. cikke (2) bekezdésének b) pontjára, valamint 3. jegyzőkönyve I. részének 1. cikkére,
   MIVEL a Felügyeleti és Bírósági Megállapodás 24. cikke értelmében a Hatóságnak kell érvényre juttatnia az EGT-megállapodás állami támogatásra vonatkozó rendelkezéseit,
   MIVEL a Felügyeleti és Bírósági Megállapodás 5. cikke (2) bekezdése b) pontja alapján a Hatóság köteles közleményeket vagy iránymutatásokat kiadni az EGT-megállapodás által szabályozott ügyekben, amennyiben ezen megállapodás, vagy a Felügyeleti és Bírósági Megállapodás kifejezetten így rendelkezik, vagy amennyiben a Hatóság ezt szükségesnek ítéli,
   EMLÉKEZTETVE az EFTA Felügyeleti Hatóság által 1994. január 19-én elfogadott (4), állami támogatással kapcsolatos eljárási és anyagi szabályokra (5),
   MIVEL az EGT-megállapodás XV. melléklete végén lévő „ÁLTALÁNOS” címszó alatti II. pont szerint a Hatóságnak az Európai Bizottsággal folytatott konzultációt követően az Európai Bizottság által elfogadottakkal összhangban lévő jogi aktusokat kell elfogadnia,
   MIVEL az állami támogatásról szóló iránymutatások korábbi 34. fejezetét, amelynek témája „A jogellenes támogatások visszatérítésére alkalmazandó referencia- és leszámítolási ráták és kamatlábak” (6), 2004. július 14-én teljes egészében törölte a 195/04/COL bizottsági testületi határozat (7),
   MIVEL a kamatlábszámítás jogi alapja a visszatérítés esetében jelenleg a 195/04/COL bizottsági testületi határozatban található,
   MIVEL az állami támogatásról szóló iránymutatások a visszatérítéstől eltérő esetekben is foglalkoznak a referenciarátákkal,
   MIVEL annak egyértelművé tétele érdekében, hogy mikor melyik szabály alkalmazandó, a Hatóság szükségesnek tartja egyetlen dokumentumban rögzíteni a jogellenes támogatások visszatérítése esetén alkalmazott kamatláb, és a visszatérítéstől eltérő esetekben alkalmazandó referencia- és leszámítolási ráta különböző számítási módszereit és jogalapját,
   Az Európai Bizottsággal való konzultációt követően,
   EMLÉKEZTETVE, hogy a Hatóság a tárgyban Izlanddal, Liechtensteinnel és Norvégiával folytatott, 2006. február 15-én kelt levelezés keretében konzultált az EFTA-államokkal,
   ELFOGADTA EZT A HATÁROZATOT:
   1. cikk
   (1)   A Hatóság állami támogatásról szóló iránymutatásai új, 34., a visszatérítési eseteken kívüli referencia- és leszámítolási ráták megállapításának módszereiről szóló fejezettel egészülnek ki. Az új 34. fejezet mellékelve van és e határozat szerves részét képezi.
   (2)   Az új 34. fejezet a Hatóság általi elfogadásától alkalmazandó.
   2. cikk
   Az EFTA-államokat levélben kell értesíteni, csatolva e határozat egy másolatát, valamint az állami támogatásról szóló iránymutatások mellékelt új 34. fejezetét.
   3. cikk
   Az Európai Bizottságot – az EGT-megállapodás 27. jegyzőkönyve d) pontjának megfelelően – e határozat egy másolatának megküldésével kell tájékoztatni.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

      Kelt Brüsszelben, 2006. március 22-én.

            az EFTA Felügyeleti Hatóság részéről

         Bjørn T. GRYDELAND

            elnök

         Kurt JÄGER

            testületi tag

      (1)  A továbbiakban: Hatóság.

      (2)  A továbbiakban: EGT-megállapodás.

      (3)  A továbbiakban: Felügyeleti és Bírósági Megállapodás.

      (4)  Eredetileg megjelent: HL L 231., 1994.9.3., 1. o., valamint annak 32. EGT-kiegészítésében ugyanazon napon. Az állami támogatásokról szóló iránymutatások frissített változata a Hatóság honlapján található: www.eftasurv.int

      (5)  A továbbiakban: állami támogatásról szóló iránymutatások.

      (6)  Amely részlegesen végrehajtja a referencia- és leszámítolási ráták megállapításának módjáról szóló bizottsági közleményt (HL C 273., 1997.9.9., 3. o.) és a jogellenes támogatás visszatérítéséhez kapcsolódó kamatlábakról szóló bizottsági közleményt (HL C 110., 2003.5.8., 21. o.).

      (7)  Az EFTA-államok közötti, Felügyeleti Hatóság és Bíróság létrehozásáról szóló megállapodás 3. jegyzőkönyve II. részének 27. cikkében említett végrehajtási rendelkezésekről szóló, 2004. július 14-i 195/04/COL bizottsági testületi határozat (még nem került közzétételre). Módosította a 2005. december 14-i 319/05/COL (még közzé nem tett) határozat. A 195/04/COL határozat megfelel az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21-i 794/2004/EK bizottsági rendeletnek (HL L 140., 2004.4.30., 1. o.).

      MELLÉKLET
      34.   FEJEZET A REFERENCIA- ÉS LESZÁMÍTOLÁSI RÁTÁK MEGÁLLAPÍTÁSÁRÓL (1)

      34.1.   BEVEZETÉS

                  (1)

                  Az EFTA Felügyeleti Hatóság e fejezetben rögzíti a jogellenes támogatás visszatérítése esetében használt kamatláb, valamint a visszatérítéstől eltérő esetekben – például a beruházási támogatás támogatási egyenértékének kiszámításához (2) – használandó referencia- és leszámítolási ráták különböző számítási módszereit és jogalapját.

            34.2.   A VISSZATÉRÍTÉS ESETÉBEN ALKALMAZANDÓ KAMATLÁB

                  (2)

                  Ha valamely EFTA-államnak jogellenes támogatást kell visszatérítenie, az alkalmazandó kamatláb számítási módszere és jogalapja az EFTA Felügyeleti Hatóság 195/04/COL határozatának (3) 9. cikkében található.

                  (3)

                  Ami azonban a 2004. július 15. (a 195/04/COL határozat hatálybalépésének napja) előtt bejelentett beszedési utalványok EFTA-államok általi végrehajtását illeti, a 195/04/COL (4) határozat 13. cikkében foglaltaknak megfelelően továbbra is hatályban maradnak az EFTA Felügyeleti Hatóság állami támogatásról szóló iránymutatásai előző 34., a jogellenesen nyújtott támogatások esetében alkalmazandó kamatlábról szóló fejezetének rendelkezései.

                  (4)

                  A 195/04/COL (5) határozat 10. cikkével összhangban az állami támogatások visszatérítésére alkalmazandó jelenlegi, illetve a vonatkozó történeti kamatlábakat közzé kell tenni az Európai Unió Hivatalos Lapjának EGT-re vonatkozó részében és EGT-kiegészítésében, valamint tájékoztatásképpen az alábbi honlapon: www.eftasurv.int

            34.3.   A VISSZATÉRÍTÉSTŐL ELTÉRŐ ESETEKBEN ALKALMAZANDÓ REFERENCIA- ÉS LESZÁMÍTOLÁSI RÁTÁK

                  (5)

                  Az EGT-megállapodásban foglaltaknak megfelelően az állami támogatások nyomonkövetése céljából az EFTA Felügyeleti Hatóság több paramétert alkalmaz, beleértve a referencia- és leszámítolási rátákat.

                  (6)

                  Ezeket a rátákat a több részletben kifizetésre kerülő támogatás támogatási egyenértékének mérésére, valamint a kedvező kamatozású hitelek támogatási elemeinek kiszámítására használják. Ugyancsak használják őket a de minimis szabály alkalmazása során (6).

                  (7)

                  A referencia- és leszámítolási rátáknak az EFTA-megállapodásban részes EFTA-államokban a szokásos biztosítékok mellett nyújtott közép- és hosszúlejáratú (öttől tíz évig terjedő) hitelekre érvényes kamatlábak átlagos szintjét kell mutatniuk.

                  (8)

                  2004. július 15-től a referencia- és leszámítolási rátákat a következőképpen határozzák meg (7):

                              —

                              az indikatív ráta az öt éves bankközi swap-ráta, az adott valutában kifejezve, 0,75 pontnyi (75 bázispont) prémiummal;

                              —

                              a referencia és leszámítolási ráta megegyezik a megelőző szeptember, október és november hónapokban mért indikatív ráták átlagával;

                              —

                              a referencia- és leszámítolási rátát az év folyamán újból kiigazítják, amennyiben a megelőző három hónapban mért indikatív ráták átlagától való eltérés meghaladja a 15 %-ot.

                  (9)

                  Ugyancsak figyelembe veendők a következők:

                              —

                              az ily módon megállapított referencia- és leszámítolási ráta minimális ráta, amely emelhető bizonyos, kockázattal járó esetekben (például nehéz helyzetben lévő vállalkozások esetén, vagy ha a bankok által rendszerint megkövetelt biztosíték nem áll rendelkezésre). Ilyen esetekben a prémium elérheti vagy meghaladhatja a 400 bázispontot, ha egyetlen magánbank sem volt kész a kérdéses hitel nyújtására;

                              —

                              az EFTA Felügyeleti Hatóság fenntartja a jogot, amennyiben erre egyes esetek kivizsgálása során szükség van, hogy az öt éves bankközi swap-rátához képest rövidebb távra (például Libor egy éves ráta) szóló, vagy hosszabb távra (például tíz éves futamidejű kötvények kamata) szóló bázisrátát alkalmazzon;

                              —

                              amennyiben az ötéves bankközi swap-ráta nem áll rendelkezésre, a bázisrátát az ötéves (vagy tízéves) lejáratú államkötvények 25 bázispontnyi prémiummal növelt hozamszintjén állapítják meg;

                              —

                              megbízható vagy mérvadó adatok hiányában vagy különleges körülmények között a Hatóság – az érintett EFTA-állammal/államokkal szorosan együttműködve – a rendelkezésére álló információk alapján eltérő módszerrel is rögzítheti egy vagy több EFTA-állam számára a referencia-/leszámítolási rátákat.

                  (10)

                  A referencia- és leszámítolási rátákat az EFTA Felügyeleti Hatóság a következő internetcímen teszi közzé: www.eftasurv.int

            34.4.   ELFOGADÁS

                  (11)

                  A 34. fejezet az EFTA Felügyeleti Hatóság általi elfogadásától alkalmazandó.

         (1)  Ez a fejezet magában foglalja a referencia- és leszámítolási ráták meghatározásának technikai kiigazításáról szóló bizottsági közleménnyel (HL C 241., 1999.8.26., 9. o.), valamint a Görögország esetében a referencia- és leszámítolási ráták meghatározásának technikai kiigazításáról szóló bizottsági közleménnyel (HL C 241., 1999.8.26., 9. o.) (e kettő EGT-vonatkozás nélküli szöveg) módosított, a referencia- és leszámítolási ráták meghatározásának módszeréről szóló bizottsági közleményt (HL C 273., 1997.9.9., 3. o.).

         (2)  A referencia- és leszámítolási rátákról, valamint a jogellenes támogatás visszatérítésére alkalmazandó kamatlábakról szóló korábbi 34. fejezetet az EFTA-államok közötti, Felügyeleti Hatóság és Bíróság létrehozásáról szóló megállapodás 3. jegyzőkönyve II. részének 27. cikkében említett végrehajtási rendelkezésekről szóló, 2004. július 14-i 195/04/COL (még közzé nem tett) bizottsági testületi határozat törölte. Módosította a 2005. december 14-i 319/05/COL (még közzé nem tett) határozat. A 195/04/COL határozat túlnyomórészt megfelel az EK-Szerződés [korábbi] 93. cikkének [jelenleg 88. cikk] alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21-i 794/2004/EK bizottsági rendeletnek (HL L 140., 2004.4.30., 1. o.). Az előző 34. fejezet 1. része (részben) magában foglalta a referencia- és a leszámítolási ráta megállapításának módjáról szóló bizottsági közleményt (lásd az 1. lábjegyzetet), 2. részében pedig a jogellenes támogatás visszatérítéséhez kapcsolódó kamatlábakról szóló bizottsági közleményt (HL C 110., 2003.5.8., 21. o.). A 195/04/COL határozat többek között a jogellenes támogatások visszatérítésére alkalmazandó kamatlábakra vonatkozó rendelkezéseket is tartalmaz. Nem érinti azonban a visszatérítéstől eltérő célú referencia- és leszámítolási ráták meghatározásának módszerét. A Közösségen belül a jogellenes támogatások visszatérítésétől eltérő célú referencia- és leszámítolási rátákat továbbra is a referencia- és leszámítolási ráták meghatározásának módszereiről szóló bizottsági közlemény szabályozza (lásd az 1. lábjegyzetet). Az egyes állami támogatási politikai dokumentumok elavulására vonatkozó, 2004. április 30-i bizottsági közlemény (HL C 115., 2004.4.30., 1. o.) nem sorolja fel a referencia- és a leszámítolási ráta megállapításának módjáról szóló bizottsági közleményt.

         (3)  Lásd a 2. lábjegyzetet.

         (4)  Az EFTA Felügyeleti Hatóság 195/04/COL határozatának 9. lábjegyzetével összefüggésben (lásd a 2. lábjegyzetet).

         (5)  Lásd: 2. lábjegyzet.

         (6)  Az EGT-megállapodás XV. mellékletének 1e. szakaszába a 2002. június 25-i 88/2002 EGT-vegyesbizottsági határozattal (HL L 266., 2002.10.3., 56. o. és 49. EGT-kiegészítés, 2002.10.3., 42. o.) átvett, az EK-szerződés 87. és 88. cikkének a de minimis támogatásokra való alkalmazásáról szóló, 2001. január 12-i 69/2001/EK bizottsági rendelet (HL L 10., 2001.1.13., 30. o.).

         (7)  Mivel ez a fejezet csak 2004. július 15-től alkalmazandó, az előző 34.1. fejezet addig az időpontig érvényben marad a referencia-/leszámítolási ráták kiszámítását illetően.


title: A Tanács határozata (2004. december 2.) az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i tanácsi határozat módosításáról

text:
               22.12.2004

               HU

               Az Európai Unió Hivatalos Lapja

               C 317/1

      A TANÁCS HATÁROZATA

   (2004. december 2.)
   az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i tanácsi határozat módosításáról
   (2004/C 317/01)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezmény (Europol-egyezmény) (1) 42. cikkének (2) bekezdésére, 10. cikkének (4) bekezdésére és 18. cikkére,
   tekintettel az Europol által harmadik államokkal és nem európai uniós szervekkel fenntartott külső kapcsolatokra vonatkozó szabályok megállapításáról szóló, 1998. november 3-i tanácsi jogi aktusra (2) és különösen annak 2. cikkére,
   tekintettel a harmadik felektől származó információk Europol által történő átvételére vonatkozó szabályok megállapításáról szóló, 1998. november 3-i tanácsi jogi aktusra (3) és különösen annak 2. cikkére,
   tekintettel a személyes adatok Europol által harmadik államoknak és harmadik szerveknek történő továbbítására vonatkozó szabályok elfogadásáról szóló, 1999. március 12-i tanácsi jogi aktusra (4) és különösen annak 2. és 3. cikkére,
   mivel:

               (1)

               A műveleti követelmények és a szervezett bűnözés különböző formái ellen az Europolon keresztül folytatott küzdelem eredményessége érdekében szükséges, hogy Ausztráliát felvegyék azon harmadik államok jegyzékébe, amelyek vonatkozásában az Europol igazgatója tárgyalások megkezdésére szóló felhatalmazással rendelkezik.

               (2)

               A 2000. március 27-i tanácsi határozatot (5) ezért módosítani kell,

         A KÖVETKEZŐKÉPPEN HATÁROZOTT:
   1. cikk
   A 2000. március 27-i tanácsi határozat a következőképpen módosul:

               A 2. cikk (1) bekezdésében a „Harmadik államok” alatti betűrendes lista az alábbi állammal egészül ki:

                              „–

                              Ausztrália”.

         2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadását követő napon lép hatályba.

      Kelt Brüsszelben, 2004. december 2-án.

            a Tanács részéről

            az elnök

         P.H. DONNER

      (1)  HL C 316., 1995.11.27., 2. o.

      (2)  HL C 26., 1999.1.30., 19. o.

      (3)  HL C 26., 1999.1.30., 17. o.

      (4)  HL C 88., 1999.3.30., 1. o.

      (5)  HL C 106., 2000.4.13., 1. o. A legutóbb a 2002. június 13-i határozattal (HL C 150., 2002.6.22., 1. o.) módosított határozat.